cyanic-selkie/wikianc huggingface dataset:
Laila Ali
Laila Amaria Ali (født 30. desember 1977 i Miami Beach) er en amerikansk tidligere profesjonell bokser. Hun er datter av den avdøde tungvektsmester i boksing Muhammad Ali og hans tredje kone Veronica Porsche Ali.
Shit & Chanel
Shit & Chanel var et dansk band (1974–1979), som besto av Anne Linnet, Astrid Elbæk, Lis Sørensen, Lone Poulsen og Ulla Tvede Eriksen.
Laila Ali
Hun debuterte den 8. desember 1999, og vant med knockout i første runde. Ali har vunnet samtlige av sine 24 kamper, hvorav 21 på knockout eller teknisk knockout. Hun stilte i klassen supermiddelvekt, og innehadde to mestertitler fra henholdsvis IBA (2002) og International Women's Boxing Federation 2005. Ali har også deltatt i flere underholdningsprogrammer på amerikansk fjernsyn, blant annet «American Gladiators» og «Dancing with the Stars».
Spesialpistol
Spesialpistol er en nasjonal skytegren innen Norges Skytterforbund hvor man benytter forholdsvis små pistoler som må passe innenfor en boks med dimensjonene 185 x 125 x 35 mm, veier maksimalt 800 g og har en avtrekksvekt på minst 1360 g. Disiplinen skytes i nasjonale programmer både under feltskyting (spesialfelt) og baneskyting (hurtigpistol). Første NM i spesialfelt ble avholdt 2002 med Oslo Kommunale Tjenestemenns Skytterlag (OKTS) som arrangør.
Falsosophronica
Utseende
Middelsstore trebukker, mønstret i brunt, svart og hvitt. Antennene er lengre enn kroppen. Pronotum er nærmest tønneformet uten pigger på sidene, litt bredere enn langt. Dekkvingene har nokså avrundede "skuldre".
Shit & Chanel
«Smuk og dejlig» skrevet av Linnet og fremført av Shit & Chanel er tatt opp i Danmarks kulturkanon.
Falsosophronica
Levevis
Som de fleste andre trebukker borer larvene i ved.
Seier’n er vår (sang)
«Seier’n er vår» er en sang som gjerne blir sunget av norske sportstilhengere når deres utøvere har gjort det godt. Sangen var opprinnelig i bruk etter frigjøringen i 1945.
Fischerinsel
Fischerinsel (norsk: Fiskerøya) er navnet på et strøk sentralt i Berlin. Den er den sørligste del av en øy i Spree, mellom elven og Spreekanalen. Fischerinsel er området av øya som ligger sør for Getraudenstrasse. Området domineres av bolighus oppført på 1970-tallet. Opphavet til navnet er en tidligere fiskerlandsby sør på øya.
Falsosophronica
Utbredelse
Arten er kjent fra Den demokratiske republikken Kongo.
Seier’n er vår (sang)
Melodien er hentet fra et cakewalk-parti i stykket Way down South skrevet for piano av den britiske komponisten W.H. Myddleton (1873–1950) i 1897.
Norges Grunnlov § 49
Paragraf 49 i Norges Grunnlov er grunnlaget for den lovgivende makt i Norge, og tildeler Stortinget kompetanse som lovgiver. Samme paragraf bestemmer også at Norge er et representativt demokrati hvor folket igjennom Stortinget er med og bestemmer landets lover.
I sin opprinnelige form innebar paragrafen at Stortinget var inndelt i odelstinget og lagtinget. Lovforslag ble sendt til odelstinget gjennom en odelstingsproposisjon. Etter å ha blitt behandlet og eventuelt vedtatt av odelstinget, ble de sendt videre til lagtinget for videre behandling og eventuelt endelig vedtak. Paragrafens ordlyd var:
Ordningen med odelsting og lagting ble opphevet gjennom en grunnlovsendring av 1. oktober 2009. Etter endringen lød paragrafen:
MF «Melshorn»
MF «Melshorn» er en åpen pendelferge som ble bygd ved Fiskerstrand Verft i 1999 og overlevert i november samme år til rederiet Troms Fylkes Dampskibsselskap. Ferga ble satt inn i sambandet Hareid-Sulesund, sammen med søsterskipet MF «Vardehorn», der den gikk frem til 2008.
I 2008 ble MF «Melshorn» satt inn i europavei 6-sambandet mellom Bognes og Skarberget, for Torghatten Nord. Dette varte til 1. desember 2022, da Fjord1 overtok sambandet. Ferja ligger per august 2023 i opplag ved Eidkjosen utenfor Tromsø.
Spesialrevolver
Spesialrevolver er en nasjonal skytegren innen Norges Skytterforbund hvor man benytter forholdsvis små kortløpede revolvere som må passe innenfor en boks med dimensjonene 200 x 150 x 40 mm, veier maksimalt 1000 g og har en avtrekksvekt på minst 1360 g. Disiplinen skytes i nasjonale programmer både under feltskyting (spesialfelt) og baneskyting (hurtigpistol). Første NM i spesialfelt ble avholdt 2002 med Oslo Kommunale Tjenestemenns Skytterlag (OKTS) som arrangør.
Herschel (Mimaskrater)
Herschel er et gigantisk nedslagskrater på saturnmånen Mimas. Det er oppkalt etter astronomen William Herschel som oppdaget Mimas i 1789.
Krateret er så stort at det er overraskende at Mimas ikke ble knust under nedslaget som lagde det. Krateret måer 130 km på tvers, omtrent en tredjedel av månens totale diameter; kraterveggene er omtrent fem kilometer høye, noen deler av kraterbunnen ti km dype og fjellet midt i krateret strekker seg seks km over kraterbunnen. Hvis et krater på jorden skulle hatt tilsvarende proporsjoner som Herschel i forhold til Mimas, ville det ha målt over 4,000 km i diameter, bredere enn Canada. Nedslaget som dannet Herschel-krateret må nesten ha ødelagt Mimas – sprekker på den andre siden som kan ses, kan ha vært et resultat av sjokkbølgen som reiste gjennom månen like etter nedslaget.
David Adkins
David Adkins (født 1956) er en amerikansk stand-up komiker og skuespiller som er mest kjent under sitt artistnavn Sinbad.
Han spilte i sesong to til fire i TV-serien Kaos på college. I 1996 opptrådte han i komedien First Kid som en U.S. Secret Service-agent. Han spilte i filmen Fly fra 2013.
Teotihuacán
Teotihuacán var den største byen i Amerika før den europeiske erobringen, og navnet brukes også som betegnelse for den høykulturen som sprang ut fra denne byen, og som dominerte det meste av Mesoamerika.
Ruinene av byen befinner seg i kommunen San Juan Teotihuacán, som hadde ca. 45 000 innbyggere i 2000, i delstaten México, ca. 45 kilometer nordøst for Mexico by. Noen av de ytterste forstedene i millionbyen når helt ut mot denne kommunen. Kommunen er med i storbyområdet ZMCM.
Navnet
Byens opprinnelige navn er ikke kjent, men fremstår i mayafolkets tekster som Puh (= «Siv-stedet») siden byen ble anlagt på våtmark. Navnet Teotihuacan ble innført av de nahuatl-språklige aztekerne flere århundrer etter byens kollaps rundt 550. Navnet har vært oversatt som «gudenes fødested» eller «stedet der gudene ble skapt». På nahuatl uttales navnet Teoti Wakan, med trykk på wa-stavelsen. Teotihuacán var i sin storhetstid en multietnisk by, med egne bydeler for zapotekere, mixtekere, mayaer og de nahuatl-språklige aztekerne som omdøpte byen.
Historie
Mellom 900 og 600 f.Kr. var landsbyene å finne øverst i dalen, under frostgrensen, men høyt nok til å dra nytte av den ekstra nedbøren øverst. Det var trolig snakk om svedjebruk med lange brakkperioder. Etter 600 f.Kr. oppstod - kanskje som følge av avskoging og utpining - flere større landsbyer lenger nede, med oppdyrking av den nedskylte jorden og vann fra den porøse, vulkanske fjellsiden. Etter 300 f.Kr. vokste det frem landsbyer nede i dalbunnen, og kjernen i det som utviklet seg til Teotihuacán, hadde rundt 4.000 innbyggere. Et nett av kanaler ble fylt fra kilder som på slutten vannet om lag 55.000 mål intensivt dyrket jord med to årlige avlinger. Teotihuacán vokste raskt etter 100 e.Kr. og hadde kanskje 125.000 innbyggere på 700-tallet, en by med palasser av stein og mur for de rike og rundt 2.200 dystre, mørke leilighetskomplekser for almuen. Det er registrert 400 verksteder som fremstilte redskaper av obsidian, og over hundre keramikkverksteder.
Solpyramiden ble bygd ca. 150 f.Kr. Byen hadde sin storhetstid mellom ca. 150 e.Kr. og 450 e.Kr., da den var hovedstad i et vidstrakt rike med kulturinnflytelse ut over hele Mellom-Amerika. Byen hadde en utbredelse på ca. 30 km², og hadde mellom 150 000 og 200 000 innbyggere. Grunnlaget for rikdommen var forekomsten av obsidian, forarbeidet til redskaper som var ettertraktet i hele Mellomamerika.
Byens brede hovedgate, kalt «De dødes aveny» (et navn oversatt fra nahuatl Miccaohtli, det egentlige navnet er tapt), er fremdeles omgitt av imponerende byggverk. Den største pyramiden er solpyramiden, den nest største pyramiden i Amerika, den nest største er Månepyramiden. Quetzalcóatls tempel og en rekke andre templer og palasser ligger også langs denne gata.
Solpyramiden var egentlig viet til regnguden Tlaloc, og bygd over en grotte, trolig en helligdom. Utstyr og rikdommer i graven har senere blitt stjålet, muligvis allerede før den spanske erobringen. Månepyramiden var viet til Tlalocs kone Chalchihuitlicue, gudinne for innsjøer og elver, og tjente som et viktig gravsted for eliten i Teotihuacán.
Det finnes ingen egentlige skriftlige kilder fra Teotihuacán. I mayatekster refereres det imidlertid av og til til byen, blant annet beskrives giftermål mellom Teotihuacáns overklasse og lokale herskere i maya-området, som strakte seg helt til Honduras. Maya-hieroglyfene nevner også en person de kaller «spydkasterugla», som synes å være hersker over Teotihuacán. Han hersket i over 60 år, og påtvang slektningene sine som konger i Tikal og Uaxactun i Guatemala. Det meste vi vet om Teotihuacán, kan leses ut av murmalerier og friser som finnes eller fantes på stedet.
Arkeologisk utgravning
Kunnskapen om de enorme ruinene ble imidlertid aldri glemt. For aztekerne, som var til stede i Mexicodalen fra 1300-tallet, var Teotihuacán et pilegrimsmål, knyttet til myten om Tollan, stedet hvor sola ble skapt.
Jus cogens
Jus cogens er betegnelsen på et grunnleggende prinsipp som anses å utgjøre en tvingende norm innen folkeretten som det er anerkjent av verdenssamfunnet at ikke kan fravikes eller brytes (derogasjon).
Wienkonvensjonens artikkel 53 definerer jus cogens for konvensjonens del som «en tvingende folkerettslig norm som av det internasjonale samfunnet er akseptert og anerkjent som en norm det ikke kan gjøres unntak fra, og som det kun kan gjøres inngrep i av en tilsvarende norm med samme internasjonale lovmessige karakter».
Det er ingen klare avtaler om hvilke prinsipper som skal gjelde som jus cogens, men det er vidt anerkjent at jus cogens inkluderer forbudet mot folkemord, sjørøveri, slaveri, tortur og angrepskrig. Den internasjonale domstolen anerkjente også nasjonal selvråderett som jus cogens under Øst-Timor-saken (Portugal vs. Australia) i 1995.
MF «Vardehorn»
MF «Vardehorn» er en åpen pendelferge som ble bygd ved Fiskerstrand Verft i 1999 og overlevert i desember samme år til rederiet Troms Fylkes Dampskibsselskap. Ferga ble satt inn i sambandet Hareid–Sulesund, sammen med søsterskipet MF «Melshorn», der den gikk frem til 2008.
I 2008 ble «Vardehorn» satt inn på Drag–Kjøpsvik på riksvei 827. Ferga driftes per 2022 av Torghatten Nord.
CIP
CIP er kan være en forkortelse for
Bodø sentrum
250px|right
Maurice Pate
Maurice Pate (født 14. oktober 1894, død 19. januar 1965) var en amerikansk humanitær leder. Han var UNICEFs første generaldirektør fra 1947 til sin død i 1965.
Bodø sentrum
Bodø sentrum, eller bare sentrum, er en bydel i Bodø. Bydelen avgrenses av Prinsens gate, Bankgata og Moloveien, samt moloen. Bodø sentrum er ikke delt inn i strøk, og er den minste bydelen i Bodø, sammen med Støver. Selve bykjernen i Bodø finnes i gågatedelen av Storgata, torget og Glasshuset. Rundt her finnes en rekke andre handlegater, men siden Bodø ble bygd opp på 1960-tallet er sentrum ganske lite i forhold til sammenlignbare byer.
Maurice Pate
Virke frem til 1947
Pate arbeidet under første verdenskrig for Commission for Relief in Belgium. I tiden etter første verdenskrig ledet han arbeidet med å sikre over en million barn i Polen ernæring gjennom American Relief Administration. Senere i mellomkrigsårene arbeidet han som forretningsmann, før han gikk tilbake til humanitært arbeid som leder for Commission for Polish Relief i 1939. Han var leder for Amerikansk Røde Kors' nødhjelpsarbeid for krigsfanger i Europa og Asia under andre verdenskrig. I 1946 deltok han i tidligere president Herbert Hoovers reise for å vurdere verdens matvaremangel, og analyserte barns behov.
UNICEFs første generaldirektør
Pate ble foreslått til stillingen som UNICEFs generaldirektør av UNICEFs første formann, Ludwik Rajchman. Da Pate tiltrådte, var det stor nød blant barn i Europa etter krigen; Pate stilte som betingelse for å ta stillingen at UNICEF skulle fokusere sitt nødhjelpsarbeid i like stor grad på barn i de landene som hadde tapt verdenskrigen, som barn i de landene som hadde vunnet den. Han organiserte et omfattende arbeid for å gi nødhjelp, særlig i form av ernæring, til barn i Europa, og etter kort tid utvidet UNICEF sitt arbeid til nødhjelp i forbindelse med konflikter i Kina, Hellas og Midtøsten. Fra 1950-årene dreide hovedfokuset seg i retning av støtte til barn og familier i utviklingsland. Pate ble av sin etterfølger Henry R. Labouisse beskrevet som UNICEFs arkitekt og som en stor praktisk idealist.
Bodø sentrum
To kvartaler sør for torget ligger Bodø rådhus, Bodø domkirke og Nordlandsmuseet, hvorav domkirken og museet ligger i Solparken, og rådhuset rett over gata.
Jørgen I. Jensen
Jørgen I. Jensen (født 31. juli 1944) er en dansk teolog og forfatter.
Bancor
Oversikt
Bancor skulle ikke bli en internasjonal valuta. Den skulle heller bli en konto som skulle spore den internasjonale strøm formue og gjeld. Gull kunne vekslets mot bancor, men bancor kunne ikke veksles mot gull. Eneltpersoner kunne ikke besitte eller handle med bancor. All internasjonal handel skulle verdsettes klareres i bancor.
Dyre Trolle
Dyre Trolle (født 27. februar 1914 i København, død 20. oktober 2002) var en dansk lege. Han var ferdig utdannet lege i 1939, ble godkjent spesialist i gynekologi i 1950 og obstetrikk i 1952.
Trolle ble ansatt som førsteamanuensis ved Københavns Universitet i 1956 og ble professor i februar 1962.
Trolle var den første som observerte at graviditet hvor fosteret har Downs syndrom fremviser lave verdier av hormonet østriol.
Per O. Noss
Per Olav Bang Noss (født 12. august 1980) er en norsk sanger/artist og låtskriver. Han er oppvokst på Ål i Hallingdal.
Han begynte sin sangkarriere i en alder av 12 år, da han deltok i konkurransen Under 17 med den egenskrevne låten «Under samme himmel». Han fortsatte i det lokale ungdomskoret Synzygus og gjenopptok låtskrivingen i militæret. Han flyttet til Oslo i 2003 og fikk snart jobber innen TV og teater.
I 2004 var han å se som soldat og nisse i Nationaltheatrets Reisen til Julestjernen, samtidig som han utdannet seg innen sang og teater. Året etter var han å se i Richard den andre på Det Norske Teateret, før han gikk i studio og spilte inn sin første singel i Sven Garås' DJD Studio. «Englestøv» var en remake av Folk og Røveres låt med samme tittel, og ble spilt på om lag 70 norske radiostasjoner, blant annet Kanal 24.
Han ble etter hvert sanger i teatergruppen Akerselva kultur- og teaterlag, og her begynte han å synge folketoner, noe som gjorde at han ble interessert i å synge mer på sin egen hallingdialekt. Tilbake i studio eksperimenterte han videre med å blande dialekt og popmusikk. Resultatet kalte han «hallingpop», og slik ble han å regne som en pionèr.
Jørgen I. Jensen
Han har skrevet bøker om Carl Nielsens og Per Nørgårds musikk og dessuten bøkene Sjælens musik (1979), ''Den fjerne kirke. Mellem kultur og Religiøsitet (1995), og Jeg-automaten – Teologisk kritik af et menneskebillede (2005), Det tredje øjeblik (2008), Europasonate: Teologiske spor i den klassiske musik'' (2009).
Jensen var medlem av kanonutvalget for musikk som utarbeidet Danmarks kulturkanon i 2006.
Per O. Noss
Albumet Hallingdølens kniv ble utgitt av Etnisk musikklubb i 2010, og anmelderne hadde svært delte meninger om denne nye sjangeren. Albumets første singel heter «Kjeringi», og er skrevet som en hyllest til Ingrid Heiberg Ottesen. Både denne og albumets andre singel «Te fjells» ble fremført på God morgen Norge på TV 2.
U20-VM i friidrett 2022
U20-VM i friidrett 2022 ble arrangert i Cali i Colombia fra 2. til 7. august 2022.
Ibor og Aio
Eksistensen av et slikt diarki (dobbeltkongestyre) er et gjennomgående trekk i tidlige germanske stammer: Alle guttebarn hadde de samme arverettigheter uansett fødselsorden og hvem som var førstefødte, noe som førte til at de ofte ble regjert av regentpar, som her med to brødre, eller at kongedømmet ble oppdelt.
Ifølge langobardernes fortellinger fortalt av Paulus Diaconus i Historia gentis Langobardorum, ledet Ibor og Aio langobardene (som på dette tidspunkt kalte sig selv Winnili – muligvis det samme som vinniler) til Scoringa – et område i det nordlige Tyskland, kanskje ved Elbens munning, eller overfor øya Rügen. Langobardene støtte her sammen med sine nye naboer, vandalene, hvis konger Ambri og Assi krevde at de betalte skatt til dem. Langobarderne besluttet at de heller ville kjempe som fri menn enn å være slaver under andre, og beseiret vandalene i et avgjørende slag.
Ifølge langobardenes legender gjengitt i Origo gentis Langobardorum var det Odins kone Frigg (Frea) som sikret langobardernes seier.
Vandalhøvdingene Ambri og Assi hadde vendt seg til guden Wotan (Odin) og ba om seier i kampen mot vinnilene. Wotan svarte at «de jeg først ser ved soloppgang skal jeg gi seier.» Samtidig oppsøkte vinnilenes ledere Frea og ba om seier for sitt folk. Frea instruerte da vinnilene om at alle skulle komme til dem ved soloppgang, og at deres kvinner skulle binde sitt lange hår opp i ansiktet som skjegg. Hun sørget for å ordne det slik ved først å vende Odins seng mot øst, slik at det første han så da han våknet var langobardene og deres koner som hadde sine lange hår opp foran ansiktet. Odin utbrød da overrasket: «Hvem er disse langskjeggede personer?» («Qui sunt isti longibarbae»? ), hvortil Frigg svarte at nå ettersom han hadde gitt dem et navn (langobard=langskjegg), skulle han også gi dem seieren.
U20-VM i friidrett 2022
Tidsplan
Tidsplan er hentet fra World Athletics' nettsider.
Per O. Noss
Musikkvideoen til albumets tredje singel «Din Tanke» kom ut sent samme år og er med sine vakre naturbilder fra artistens hjemsted blitt en suksess på NRK1 sitt musikkvideoprogram Norsk på Norsk Jukeboks. Selve låten er skrevet av Arne Moslåtten.
Artisten har en lang rekke konsertopptredener bak seg. Blant annet har han varmet opp for Kari Bremnes på Iungsdalshyttas første Leikskei i Skarvheimen, et høyfjellsarrangement i Ål som siden har begynt å utvikle seg til en festival, og han fikk være med å åpne det nye Thon Hotell Bjørneparken i Flå.
Julen-2009 mottok Per O. Noss Forumprisen i Hallingdal. Han hadde også sin fartstid som korist og andrevokalist i forestillingen Sangen om flammen.
Påsken 2014 ble den nye låten «Ein stad» lansert til radio og via den offisielle hjemmesiden. 12. juni 2015 slapp han singelen «Engel» og 14. august 2015 kom albumet Redningsmann utgitt på plateselskapet Grammofon som inneholder 12 låter, inkludert «Engel», «Fri» og «Fredlaus».
Person of Interest
Person of Interest er en amerikansk science fiction- og thrillerserie som gikk på CBS fra 2011 til 2016.
Serien handlet om en tidligere CIA-agent som jobbet for en mystisk millionær for å forhindre vold og drap i New York. Drapene blir forutsett av en avansert datamaskin som denne millionæren utviklet for en tid tilbake. De kommer også i klammeri med politiet. Hovedrollen spilles av Jim Caviezel.
Serien har i Norge vært vist på MAX.
Handlingsreferat
John Reese, en tidligere spesialstyrke-soldat og CIA-agent, sliter med utbrenthet på grunn av jobben sin - og er må antatt død av amerikanske myndigheter. Reese lever i New York City, når han blir oppsøkt av Harold Finch - en mystisk milliardær og programvare-ekspert. Finch har bygd et spesielt datasystem for den amerikanske regjeringen etter terrorangrepet 11. september 2001 som overvåker all elektronisk kommunikasjon, for å forutsi fremtidige terror-handlinger. Datamaskinen - kjent uformelt som «maskinen» er finansiert under kodenavnet «Northern Lights»
Maskinens oppgave er å varsle om forskjellig kriminell aktivitet, ikke bare terrorisme. For å forhindre misbruk av maskinens muligheter, hadde Finch programmert maskinen til kun å oppgi identiteten til en person som skal være involvert i alvorlige forbrytelser, i form av et personnummer, men ingen detaljer om forbrytelsen eller om personen er en gjerningsperson eller offer. Andre som var involvert i å skape programvaren var Finchs beste venn og forretningspartner Nathan Ingram. Men Ingram blir senere myrdet, og Finch innser at kunnskap om ofrene som anses som irrelevante av «maskinen» kunne ha reddet partneren hans. Han bestemmer seg for å handle i hemmelighet på flere av oppdragene «maskinene» kommer med informasjon om. Han ansetter Reese til å gjennomføre overvåking og gripe inn i disse sakene også.
Finch og Reese (og senere flere andre medhjelpere) forsøker å forstå trusselen mot, eller av, personer hvis personnummer maskinen oppgir. De forsøker deretter å forhindre at disse forbrytelsene finner sted. Reese og kollegaene får blant annet hjelp fra etterforskerne Lionel Fusco fra New York City Police Department, en tidligere korrupt politimann som Reese tvinger til å hjelpe dem. Samt Joss Carter, som i begynnelsen etterforsker Reese for hans aktiviteter for Maskinen. Men Carter blir til slutt Reese sin nære allierte, og dropper hele etterforskningen mot ham. Med jevne mellomrom får teamet også hjelp fra Zoe Morgan, som hjelper dem angående spesielt vanskelige oppgaver.
Mr. Perrin og Mr. Traill
Mr. Perrin og Mr. Traill (britisk tittel: ) er en britisk dramafilm fra 1948, regissert av Lawrence Huntington. Manuset ble skrevet av L.A.G. Strong, mens Tom Morrison skrev kompletterende dialog. Det litterære forelegget var Hugh Walpoles roman Mr. Perrin and Mr. Traill, som utkom i 1911. Walpole baserte romanen på sine erfaringer som lærer ved Epson College, men flyttet skolens plassering til Cornwalls kyst. I rollene ses blant annet Marius Goring, Greta Gynt og David Farrar.
Handling
Den komfortable, men ensomme tilværelsen til den middelaldrende læreren Pompo Perrin, blir opprørt når en ny kollega kommer og snart blir veldig populær blant studentene deres. Skolen er del av et isolert samfunn i Cornwall, og er en mindre privat skole som drives av en rektor som oppfører seg litt sadistisk og truende ovenfor sine ansatte. Perrins frustrasjon blir dypere når Traill, den yngre læreren - som har sett handling under andre verdenskrig, og er mer verdslig og selvsikker - innleder et forhold til en attraktiv sykepleier, som Perrin også har vært forelsket i en stund.
Perrin føler seg stadig mer undergravd og ydmyket på jobben, og mister forbindelsen til studentene sine. Han glir stadig lenger inn i harme og depresjon. Han utvikler fantasier om vold mot sin antatte motstandere, noe som fører til en tragisk konklusjon.
Person of Interest
Handlingsreferat
I løpet av sesong fem blir maskinen gjeninnsatt i et provisorisk nettverk av datamaskiner i skjul. Men det tar litt tid før programmet fungerer pålitelig igjen, på grunn av skader påført på grunn av strøm-brudd. Samaritan utvikler også en dødelig infeksjon for å tvinge mennesker til å oppgi DNA under vaksinasjon. Dette skal bli brukt til å bestemme hvilke mennesker som skal få leve, eller ikke. Finch stjeler derfor et våpen kalt Ice-9, et virulent datavirus som er i stand til å infisere og ødelegge Samaritan. Selv om dette viruset også kan ødelegge hans egen Maskin, og veldig mye av den globale data-infrastrukturen. Finch ønsker å aktivere Ice-9 innenfor NSA, og dermed til alle data-systemer som NSA er i stand til å nå.
Helge Hysjulien
Helge Jostein Hysjulien (født 16. februar 1956) er en norsk trekkspiller og komponist.
Hysjulien har komponert ca 70 melodier, og har deltatt 3 ganger på TV (NRK 1) med Hysjuliens orkester. Han er dessuten blitt spilt en del i radioen siden 1976 og har deltatt på mange festivaler siden 1980.
Anne Linnet
Anne Linnet (født 30. juli 1953) er en dansk komponist og sanger. Hun har gjennom mange år etablert seg som en av Danmarks ledende pop- og visesangere.
I 1970-årene var hun medlem av den kvinnepolitiske musikkgruppen Shit & Chanel. I 1980-årene spilte hun inn en plate hvor hun hadde satt melodier til Tove Ditlevsens dikt, Barndommens gade.
I 1988 ga hun ut Jeg er jo lige her. Åpningsnummeret «Tusind stykker» ble en stor hit. Björn Afzelius spilte inn en svensk versjon, «Tusen bitar».
I 1996 skrev hun kammeroperaen Thorvaldsen. Linnet har også utgitt bøker og holdt utstillinger med egne malerier.
«Smuk og dejlig» skrevet av Linnet og fremført av Shit & Chanel og Go' sønda' morn' er tatt opp i Danmarks kulturkanon.
Rovdata
Rovdata ble etablert 1. oktober 2010 og er en selvstendig enhet i Norsk institutt for naturforskning (NINA) og holder til i Trondheim. De leverer overvåkingsdata og bestandstall for gaupe, jerv, bjørn, ulv og kongeørn i Norge til forvaltning, media og publikum.
Rovdata er etablert for å styrke arbeidet med å registrere og overvåke de fire store rovdyrene, samt kongeørn i Norge. Rovdata har ansvaret for formidling, drift og utvikling av Nasjonalt overvåkingsprogram for rovvilt.
Rovdata koordinerer overvåkingen av gaupe, jerv, bjørn, ulv og kongeørn på landsbasis og sørger for en nasjonal og enhetlig bearbeiding, sammenstilling, rapportering og formidling av dataene. Enheten arbeider blant annet også med å videreutvikle og sikre best mulig metoder i overvåkingen, og med å samordne metodene med de øvrige landene i Fennoskandia, som består av Norge, Sverige, Finland, Kolahalvøya og Karelen i Russland.
Rovdata har, i samarbeid med Artsdatabanken i Norge og Naturvårdsverket i Sverige, etablert en publikumsløsning for innmelding av observasjoner av de store rovdyrene på nett (Skandobs).
Octavius av Storbritannia
Octavius av Storbritannia (født 23. februar 1779, død 3. mai 1783) var et medlem av den britiske kongefamilien, trettende barn og åttende sønn av kong Georg III av Storbritannia.
Liv
Octavius ble døpt den 23. mars 1779, på St James's Palace, av Frederick Cornwallis, erkebiskopen av Canterbury. Hans faddere var hertugen av Braunschweig-Wolfenbüttel (jarlen av Hertford, Lord Chamberlain var stedfortreder), hertugen av Mecklenburg (jarlen av Ashburnham var stedfortreder) og hertuginnen av Sachsen-Weimar-Eisenach (grevinnen av Egremont var stedfortreder). Octavius hadde et vinnende vesen, han hadde lange gylne lokker og lyseblå øyne. Han stod nært sin søster Sophia, som kalte Octavius «hennes sønn». Sammen med sine søsken Elizabeth og Edward reiste de til Eastborne ved Sussexkysten sommeren 1780. Da han var nitten måneder gammel, ble Octavius storebror til Alfred. Alfred døde da Octavius var tre år gammel, og Octavius ble atter en gang minstemann i søskenflokken.
Seks måneder senere ble prins Octavius plutselig syk og døde den 3. mai 1783, på Kew Palace i London, fire år gammel. Hans død kom uventet på familien, og til forskjell fra broren Alfred hadde ikke Octavius noen sykdomstegn før to dager før han døde. Dødsfallet gjorde faren sorgtung. Kort tid etterpå sa kong Georg, «det vil ikke være noen himmel for meg dersom Octavius ikke er der». Dagen etter sønnens død gikk kongen gjennom et rom der Thomas Gainsborough holdt på å fullføre et maleri. Kongen sa han måtte avslutte arbeidet, men når han fant ut at det var et portrett av Octavius, kunne han fortsette. Da dette maleriet ble vist fram en uke seinere, ble Octavius sine søstre så berørt av sorg at de alle brast sammen i gråt.
Marie Geelmuyden
Familie
Hun var datter av Christian Torber Hegge Geelmuyden (1816–85) og Jensine Sophie Horn (1825–1913. Faren var av den opprinnelige hollandske slekt Geelmuyden og kommandør i marinen, lærebokforfatter i realfag og ordfører i Horten. Moren var datter av en mektig tollinspektør i Risør.
Utdannelse
Marie Geelmuyden tok guvernante-eksamen ved Nissens guvernanteskole i 1878.
Hun tok examen artium i 1883, og anneneksamen i 1884. Året efter dør faren og hun tar til med å studere realfag ved universitetet. Blant hennes kvinnelige medstudenter var Cecilie Thoresen, Minda Ramm, Sofie Honoria Bonnevie (senere gift med Vilhelm Bjerknes) og Ragna Dons. Hun hadde også en aktiv rolle i studentmiljøet, og ble valgt som første kvinnelige formann i Realistforeningen året 1892. Marie Geelmuyden har skrevet om sin studietid i artikkelen Kammeratsliv blandt realister i 80-aarene, som ble trykket i boken Kvindelige studenters jubilæumsskrift: 1882-1907.
Marie Geelmuyden tok sin embetseksamen som realist i 1890. I 1903 hadde hun et studieopphold ved Sorbonne-universitetet i Paris.
Yrkesliv
Etter utdannelsen fikk Marie Geelmuyden en stilling som ungdomsskolelærer i en kommune på landet.
Hun ble senere lærer i naturfag ved Selskapet for Norges Vels husholdningsskoler rundt om i landet. I 1909 ble Statens lærerinneskole i husstell, Stabekk opprettet. Marie Geelmuyden ble ansatt ved skolen samme år, og ble dermed en av skolens første lærere. Hun arbeidet ved skolen på Stabekk frem til 1926.
Lærebokforfatter
I 1910 utga Marie Geelmuyden læreboken Kemi for husholdningsskoler med de dertil nødvendige sætninger av fysikken. I forordet skrev hun:"«Denne bok er beregnet paa husholdningsskolens lærerindeavdeling. Forat den ogsaa skal kunde benyttes ved husmorskolen, er der sat med smaa typer alt, hvad der maa ansees for overflødig for denne avdeling. Det som vedkommer det kemiske tegnsprog og atomteorien bør efter min mening heller ikke i lærerindeskolen tillægges synderlig vegt, men er medtat, fordi det for de flinkere elever letter tilegnelsen av det øvrige. Beskrivelse av eksperimenter har jeg anset det for unødig at forøke boken med. Lærerindeelever maa ganske vist lære at eksperimentere selv; men det maa ske under praktisk veiledning, og en saa kortfattet beskrivelse, som her kunde tages med, vilde være til liten hjelp.»"Boken kom i nye opplag i 1912 og i 1929.
Mathilde Schjøtt (1876-1959)
Familie
Hun var datter av forfatteren Mathilde Schjøtt (f. Dunker) og professor i filologi Peter Olrog Schjøtt. Hun hadde tre søstre: Anna Theodora Schjøtt, Sofie Conradine Schjøtt, som ble cand.jur. i 1896, og Julie Constance Schjøtt. Alle de fire søstrene tok examen artium.
Familien Dunker/Schjøtt var i flere generasjoner blant Norges fremste intellektuelle, og ikke minst kvinnene i familien var førende i samtidens intellektuelle og litterære debatter.
Utdannelse
Mathilde Schjøtt gikk på Fru Ragna Nielsens skole, i likhet med den to år eldre søsteren Julie Constance. Mathilde tok examen artium med laud i 1894, og examen philosophicum som preseterist i 1895. I 1903 avla hun embetseksamen i realfag, med laud.
Hun ble med dette en av de fem første kvinnene i Norge som tok embetseksamen i realfag.
Yrkesliv
Etter utdannelsen ble Mathilde Schjøtt ansatt som vikarlærer ved Lillehammer latinskole, og i 1904 fikk hun en lærerstilling ved Voss høiere almenskole.
I 1905 ble hun innstilt som nummer to til et adjunktembete i Trondheim. I juli 1906 ble hun utnevnt av Kongen i statsråd til adjunkt i Stavanger, og ble dermed Norges første kvinnelige embetsmann.
Clara Holst skrev i 1907 en artikkel om Norges første embetsmann, der hun avslutningsvis konstaterte:"«Mathilde Schjøtt er ikke af dem, som virker for kvindesagen i tale og skrift. Men ved sin rolige planmæssighed og sin faste tillid til fremtiden har hun udrettet mere for den end mange andre ved sine foredrag.»"
Kvangreelva kraftverk
Kvangreelva kraftverk er et vannkraftverk i Grøndalen i Flora kommune i Vestland.
Det er et elvekraftverk som utnytter et fall på 232 meter fra Støylsvatnet til Grøndalsvatnet.
Installert effekt er 480 kW fra en peltonturbin. Årsproduksjon er 5,5 GWh.
Liste over norske TV-programmer 2000–2009
Liste over norske TV-programmer 2000–2009 gir en oversikt over program som ble sendt på norsk TV i 2000-årene. NRK var dominerende som programskaper dette tiåret og derfor vil deres produksjoner utgjøre flertallet på listen. En betydelig del ble også produsert av TV 2, TV3 og TVNorge. Samproduksjoner med andre land er også inkludert på listen.
Listen innbefatter serier og faste programposter, samt enkeltstående produksjoner av en viss betydning. Enkelte programmer som utelukkende er blitt sendt på nett-tv og strømmetjenester vil også i noen tilfeller være inkludert. Sjangermessig innbefatter den alt fra dramatiserte produksjoner til rene fakta- og opplysningsprogrammer.
Programoversikt
Stjernene har i hovedsak blitt tildelt på bakgrunn utdelinger ved Gullruten, samt enkelte utenlandske tv-priser.
Informasjon om målgruppe brukes bare om programmer som er spesifikt rettet mot barn og ungdom.
Fotnoter
<references group='lower-alpha'/>
Dagny Bang
Dagny Kristine Bang (født 8. juni 1868 i Kristiania, død 11. august 1944 i Stockholm) var en norsk lege, kvinnesaksforkjemper og venstrepolitiker. Hun var en av Norges første kvinnelige leger og var aktivt engasjert i kampen for kvinners stemmerett. Hun hadde styreverv i Norsk Kvinnesaksforening og Norske Kvinners Nasjonalråd. Hun var også aktivt engasjert i Venstre.
Familie
Hun var datter av skipsfører Kristian Anderssen og Karoline Larsen. I 1901 giftet hun seg i Kristiania med skolebestyrer Ivar Andreas Refsdal (født 1872). Ekteparet fikk ingen barn.
Utdannelse
Hun var først elev ved Frk. Bauers skole, og begynte så ved Fru Ragna Nielsens skole. I 1888 tok hun realartium. I 1889 ble hun cand.philos., og tok så fatt på medisinstudiet. I 1894 studerte hun i Zürich. I 1896 fikk hun sin medisinske embetseksamen. Hun hadde studieopphold i København og Berlin i 1900, i Berlin og Paris i 1906, og igjen i Berlin i 1911.
Politikk
Dagny Bang var opptatt av politiske spørsmål og engasjerte seg på ulike måter i samfunnslivet.
I studietiden ble hun den første kvinnen som ble valgt til redaktør i Det norske studentersamfund.
Hun skrev artikler om samfunnsspørsmål både i dagspressen og i tidsskrifter for kvinner, og holdt også foredrag om populærmedisinske emner. Boken Kvindelige studenters jubilæumsskrift: 1882-1907 inneholder Dagny Bangs intervju med Gina Krog, og denne artikkelen innleder jubileumsskriftet.
Kvinnesak og politikk
Hun meldte seg inn i Norsk Kvinnesaksforening i 1897, og var styremedlem 1908–1910. Hun var også medlem av Landskvindestemmeretsforeningen og styremedlem i Norske Kvinners Nasjonalråd.
I 1902 deltok hun i det nordiske kvinnesaksmøtet som ble arrangert i Kristiania fra 3. til 7. juli, som en av to delegater fra Kvindestemmeretsforeningen, Kristiania. Foreningens andre delegat var Ragna Nielsen.
Hun var medlem av Venstre og representerte partiet som suppleant i Kristiania bystyre. I 1915 var hun medlem av den norske delegasjonen som reiste til Haag for å etablere Internasjonal kvinneliga for fred og frihet.
Gerard Jones
Gerard Jones (født 10. juli 1957) er en amerikansk forfatter.
Han har siden midten av 1980-tallet skrevet en rekke tegneserier og bøker. Jones fikk sitt gjennombrudd som tegneserieforfatter med den satiriske eventyrserien The Trouble With Girls som han skrev sammen med Will Jacobs. Under psevdonymet Sidney Mellon utgav han i 1989 parodiserien Thunderskull (tegnet av Chuck Austen) Sammen med tegneren Mike Parobeck har han laget serien El Diablo (1989–1990) og en miniserie om superhelten Elongated Man (1991–92). Sammen med Mark Badger har han laget seriene The Score (1990), Martian Manhunter: American Secrets og Batman-seriene Run, Ridler, Run (1992) og Jazz (1995) samt webserien Carabella On the Run. Fra 1989 til 1992 skrev han The Shadow Strikes, om den gamle pulphelten (hovedsakelig tegnet av Eduardo Barreto og Rod Whigham). Han har også skrevet for en rekke superheltserier som Green Lantern, Guy Gardner Justice League, Wonder Man, Hulk 2099, Prime, Ultraforce og Freex.
Jones har også skrevet flere bøker om populærkultur, Han skrevet to bøker om amerikansk fjernsynshistorie: The Beaver Papers: The Story of the Lost Season (med Will Jacobs, 1984) og Honey I'm Home: Sitcoms selling the American Dream (1985). Han har også skrevet de tegneseriehistoriske verkene The Comic Book Heroes: The First History of American Comic Books – From the Silver Age to the Present (med Jacobs, 1985), og Men of Tomorrow: Geeks, Gangsters and the Birth of the Comic Book. Hans bok Killing Monsters: Why Children Need Fantasy, Superheroes and Make-Believe Violence (2003) fins også oversatt til norsk under tittelen Drep monstrene (2004).
Florisuginae
Florisuginae (gruppen blir ofte referert til som topazer ) er en underfamilie av kolibrier (Trochilidae). Artene er utbredt fra sør i Mexico, Mellom-Amerika og Sør-Amerika.
Taksonomi
Topazene er ei basal gruppe med kolibrier, og det er sterk støtte i bevismaterialet for at topazene er søstergruppen til eremittkolibriene (Phaethornithinae). Linjen som førte til dannelsen av topazer og eremitter oppsto for omkring 22,4 millioner år siden (36.9–47.4 Ma), sannsynligvis i sentrale lavereliggende strøk i Sør-Amerika. En tidligere studie ga svake beviser for at gruppen kunne være søster til alle andre kolibrier.
Beskrivelse
Artene viser kjønnsdimorfisme, og hannen har ofte mer prangende fjærdrakt enn hunnen.
Arter og slekter
Underfamilien er i systematisk rekkefølge og består av to slekter med to arter i hver. Både slekter og arter ble tidligere regnet til Trochilinae, som nå er delt opp. Norske navn er i henhold til Norsk Ornitologisk Forening. Slektsnavnene i parenteser er ikke offisielle navn, men kun kortfattede typebeskriveler.
Birgit Nissen
Birgit Nissen (født 1. juni 1899 i Oslo, død 29. april 1945 i Helsingborg) var en norsk journalist, motstandskvinne, arbeiderpartipolitiker, organisasjonsaktivist, konsentrasjonsleirfange i Ravensbrück og lyriker.
Liv og virke
Birgit Nissen var datter av meteorolog og forfatter Peter Sylvius Nissen og skuespiller Dina Nissen, vokste opp i Bærum og bodde på Voll. Hun tok artium ved Nissen skole i 1919, og studerte ved University of Pittsburgh 1928–29.
En periode var Birgit Nissen sekretær for Gustav Vigeland og katalogiserte hans arbeider. Hun tilegnet diktet Troyaborgens fremtidssagn til Vigeland. Et annet av Nissens dikt er tilegnet Olaf Kullmann, offiseren som på 1930-tallet markerte seg i offentligheten som pasifist, dannet Folkereisning mot krig i 1937 og døde i Sachsenhausen i 1941. Nissens dikt dedisert til Kullmann bærer tittelen Skitur.
Hun arbeidet fra 1937 som lærer i norsk og korrespondanse ved Bærum yrkesskole. Hun var medlem av Bærum kommunestyre fra 1938.
Hun var styremedlem i Norges fredsforening i 1928, holdt et kurs i regi av Norsk Kvinnesaksforening i 1932, og var varamedlem til styret i Arbeiderpartiets kvinnesekretariat i 1939.
Annen verdenskrig
Birgit Nissen ble arrestert for «tyskfiendtlig virksomhet», det vil si illegale aviser, første gang i oktober 1942 og satt i Bredtvedt fengsel. Hun ble løslatt 20. oktober 1942, men arrestert for annen gang den 1. juni 1943. Hun ble overført fra Bredtvedt til Grini fangeleir 6. juni og ble sendt videre til konsentrasjonsleiren Ravensbrück 6. oktober 1943. På vei hjem fra Ravensbrück med De hvite bussene var hun smittet med flekktyfus; hun ble innlagt på Hälsingborg epidemisykehus ved ankomst til Sverige, og døde der etter fire dager.
Diktsamlingen Dikt utkom posthumt på Aschehoug i 1949.
9. serierunde i Eliteserien 2018
9. runde i Eliteserien i fotball for menn 2018 ble spilt lørdag 12. mai og søndag 13. mai.
Kampfakta
'''Lørdag 12. mai''' <div id="Sandefjord v Vålerenga">
'''Søndag 13. mai'''
<div id="Molde v Bodø/Glimt">
<div id="Strømsgodset v Sarpsborg 08">
<div id="Tromsø v Lillestrøm">
<div id="Stabæk v Rosenborg">
Solparken
Solparken er park som ligger i sentrum av Bodø. Parken er - sammen med Rådhusparken - et samlingssted for bodøværingene. Parken ligger innenfor den sentrale bykjerna, mellom Nordlandsmuseet i vest, Rådhusparken i nord, boligblokka Rådhusgata 13 i øst og Rensåsgata sør for parken. Parken krysses i sin østlige del av en gangsti som forbinder Havnegata (ved postkontoret) med fotgjengergata Fridthjov Anderssens vei.
Midt i Solparken ligger musikkpaviljongen, med sin typisk modernistisk 1960-tallsarkitektur og åpning kun vendt mot nord og Rådhuset. Dagens paviljong er minst nummer tre i rekken av musikkpaviljonger siden 1926 da Solparken først ble anlagt i anlending den store Nordlandsmessen det året.
Solparken og rådhusparken blir ofte brukt som endepunkt for de største opptogene, som alle varianter av 17. mai-toget og protesttog, med unntak av nyttårsfakkeltogene, som går til Rensåsparken for å holde fyrverkeriene litt lenger unna sentrum, og fordi Rensåsparken er tre ganger så stor.
Minnemarkeringen etter 22. juli
27. juli 2011 ble det holdt en minnemarkering etter ofrene etter terrorangrepene 22. juli i Solparken, som var en spesiell minnemarkering til Espen Jørgensen og Henrik André Pedersen, som var de to AUFere fra Bodø som omkom etter 22. juli-tragedien. Minnemarkeringen trakk til seg nesten 18000 mennesker og ble holdt av noen lokale ungdommer som sa at de måtte ha en minnemarkering i Bodø. Disse ungdommene skal ha kjent ofrene, og tok initiativet med å få med kommunen på opplegget.
Støvlettdommen
«Støvlettdommen» er en dom avsagt av Norges Høyesterett i 2006. Dommen stod gjengitt i Rt. 2006 s. 179, og gjaldt i hvilken grad en kunde kan kreve ny vare til erstatning for en vare som har mangler, eller må akseptere at selgeren reparerer feilen. Rettsteknisk hørte saken inn under områdene obligasjonsrett, forbrukerrett og kjøpsrett, og definerte grensene for forbrukers omleveringskrav etter forbrukerkjøpsloven. Dommen er et prejudikat for lignende saker.
Junior-VM i svømming 2022
Junior-VM i svømming 2022 ble arrangert i Lima i Peru fra 30. august–4. september 2022.
Mesterskapet skulle egentlig bli arrangert i 2021, men ble utsatt grunnet koronapandemien. Mesterskapet ble så flyttet fra Kazan i Russland på grunn av den russiske invasjonen i Ukraina.
Støvlettdommen
Saken
En kvinne kjøpte et par høyhælte støvletter til en verdi av kr 1360,- i en butikk på Hamar. Seks uker etter kjøpet falt den ene hælen av. Kvinnen klaget på skoen og ønsket å få nye, men butikken ville heller utbedre skaden. Butikkens kostnad ved å levere nye sko ville være på kr 447,–, mens kostnaden ved reparasjon ville være på kr 60-65,–.
Spørsmålet for retten var om forbruker hadde rett til å kreve omlevering eller om selger hadde rett til å kreve reparasjon.
Høyesteretts avgjørelse
Høyesterett foretok en vurdering av tolkningen av forbrukerkjøpslovens § 29, som hadde (og har per mai 2021) følgende ordlyd: § 29.Retting og omlevering (avhjelp)
Forbrukeren kan velge mellom å kreve at selgeren sørger for retting av mangelen eller leverer tilsvarende ting (omlevering). Dette gjelder ikke hvis gjennomføring av kravet er umulig eller volder selgeren urimelige kostnader.
Ved avgjørelsen av om kostnadene er urimelige etter første ledd annet punktum, skal det særlig legges vekt på verdien av en mangelfri ting, mangelens betydning og om andre beføyelser kan gjennomføres uten vesentlig ulempe for forbrukeren.
Selv om forbrukeren verken krever retting eller omlevering etter loven, kan selgeren tilby retting eller omlevering dersom dette skjer uten opphold. Dersom selgeren sørger for slik retting eller omlevering i samsvar med loven, kan forbrukeren ikke kreve prisavslag eller heving. Uenigheten mellom partene var hvorvidt omlevering ville påføre selgeren urimelige kostnader.
Høyesterett kom frem til at selger hadde rett til å velge reparasjon fremfor omlevering i denne saken fordi urimelige kostnader skulle bestemmes ut ifra forholdet mellom pris for reparasjon og omlevering (forholdsmessighet). Høyesterettsdommen var en dissensavgjørelse der to dommere ga kunden medhold i at hun hadde rett til å kreve nye støvletter, mens tre dommere ga selgeren medhold i at det var tilstrekkelig å reparere støvlettene.
Betydning
Det knyttet seg stor interesse til saken. Da Høyesteretts flertall fastslo at kunden ikke hadde rett til å kreve nye støvletter når forretningen tilbød å reparere støvlettene hun hadde kjøpt, fikk dette betydning også for andre bransjer enn forhandlere av sko og støvletter.
Våren 2006 var denne dommen tema for en hjemmeeksamen i domsanalyse på jusstudiet ved Universitetet i Bergen.
Gul musikk
Gul musikk (kinesisk: 黄色音乐 （黃色音樂） pinyin: Huáng Sè Yīn Yuè, kantonesisk: wong sik jam ngok) eller (黃歌 （黃歌）, Huáng Gē, wong go) var en karakterisering som ble benyttet for å beskrive de tidligere stadier av kinesisk populærmusikk i Shanghai i Kina under 1920-, 1930- og 1940-årene.
Zak Lovelace
Zakariya Lovelace (født 23. januar 2006) er en engelsk fotballspiller som spiller for.
Gul musikk
Det kinesiske kommunistparti betraktet popmusikk som obskjøn, seksuelt uanstendig og karakteriserte shidaiqu og senere C-pop-sjangeren som dette. uttrykket ble benyttet vedvarende frem til kulturrevolusjonen var over.
Ahmad Hassan Abdullah
Ahmad Hassan Abdullah (arabisk: عبد الله أحمد حسن‎, født Albert Chepkurui), født 29. juli 1981 i Kaptarakwa, er en friidrettsutøver som konkurrerer for Qatar, og som konkurrerer innen mellom- og langdistanseløping.
Abdullah deltok i VM i friidrett 2003, hvor han endte på en fjerdeplass på 10 000 meter. Hen deltok også i Sommer-OL 2008, hvor han ble åttende beste på samme distanse.
Abdullah er to ganger asiatisk mester på 10 000 meter (2003 og 2007), og innehar asiatisk rekord på distansen, med tiden 26:38.76.
VM i bandy for kvinner 2022
VM i bandy for kvinner 2022 ble arrangert i Åby i Sverige fra 23. til 27. mars 2022.
Sverige vant mesterskapet etter å ha slått Norge i finalen. Finland tok bronsemedaljen etter å ha slått USA i bronsefinalen. Russland deltok ikke som følge av den russiske invasjonen av Ukraina.
De forente arabiske emiraters herrelandslag i fotball
I selve VM havnet de i gruppe med, og. De forente arabiske emirater tapte samtlige kamper. I Asiamesterskapet i fotball kom de til finalen i 1996, og tapte for Saudi-Arabia på straffesparkkonkurranse.
Kortbaneløp på skøyter under Vinter-OL 2014 – 1000 meter menn
Herrenes 1000 meter i Kortbaneløp på skøyter under Vinter-OL 2014 fant sted mellom 13. og 15. februar 2014 på Iceberg Skating Palace i Sotsji, Russland.
Den demokratiske republikken Kongo under VM i friidrett 2015
Den demokratiske republikken Kongo deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Rossene Mpingo. Han deltok i 100 meter for herrer. Han satte personlig rekord med tiden 11.10, men klarte ikke å kvalifisere seg fra innledende runde.
Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)